UBERA ARANZETA (EH Bildu, 2018-12-12):
Zakurrak ez du zakurraren haragirik jaten.
Egia esan, ez dakit erreplika honetan pena merezi duen alderdion artean eztabaidan sartzea, zeren hemen bakoitzak, alderdi bakoitzak hartu duen erabakiagatik, azalpenak eman beharko dizkie herritarrei eta Osakidetzako langileei.
Ez didazue niri justifikatu behar, ez didazue niri arrazoirik eman behar edota gure taldeari. Hemen arrazoiak, erabakiak herritarren aurrean justifikatu behar dira, eta gaur zoritxarrez, aukera bat galdu da. Aukera bat galdu da politika beste era batetara egiten dela. Aukera bat galdu da hitzak haizeak ez dituela eramaten erakusteko. Aukera bat galdu da diskurtsoak ekinbidearekin koherentzian doazela.
Zeren esango dizuet gauza bat, badakizue zer? Diskurtsoek, hitzek ez dute balio ezer, ez du balio ezer iruzurraren aurka gaudela, ikerketa bere muturreraino eramango dugula, gero kontrakoa egiten duzuenean. Ez du sinesgarritasunik, ez du inolako sinesgarritasunik.
Alperrik da esatea ikerketaren alde dagoela gero kontra bozkatzen denean, edo dauden tresna guztiak ez direnean erabiltzen horretarako. Alperrik da, iruzur, ustelkeria, irregulartasunari aurre egingo zaiela esatea, gero zigorgabetasun eremua bere horretan mantendu nahi bada.
Espero genuen, Legebiltzarreko talde desberdinen borondatea izango zela Osakidetzako lan eskaintza publikoaren auzian, ikerketa azken muturreraino eramatea. Besteak beste, Orbegozo jauna, ardura politikoak zehazteko. Zeren arrazoi duzu, arrazoi guztia duzu, nola zehaztu daitezke ardura politikoak ikerketa behar den bezala ez bada egiten? Eta hor daude ardura penalak, ardura politikoak, zeren desberdindu behar dira, eta hiru bideak beharrezkoak eta osagarriak dira, eta zuk inork baino hobeto dakizu.
Legebiltzarreko bidea, bide judiziala, eta bestetik ere administrazioak egin dezakeena. Baina badirudi, hitz hutsalak zirela, titularrak lortu eta aurpegia garbitzeko.
Begira Macazaga andrea, Garrido andrea, argudioak eman ditut, argudioak eman ditut lehenengo txandan eta argi esan dut zergatik orain arte ez dugun eman. Bi arrazoi nagusirengatik: Gobernuak denbora eskatu zigun guztioi, azalpenak entzuteko, beraien ekimenak ikusteko. Guri lana ondo egitea gustatzen zaigu eta patxadaz eta pazientziaz itxaron dugu, baina ez gara eskuak gurutzatuta egon. Ekimenak egin ditugu, proposamenak egin ditugu, gogor egin dugu lana.
Eta gero, bestetik, bigarrenik, Macazaga andrea, ikusi duzu, ikerketa batzordeak izan duen ibilbidea. Eta gogor lan egin dugu, ikerketa batzordea Legebiltzarrean bidea izan zezan eta etorkizuna izan zezan.
Imajinatzen duzu hau uztailean ekarri izan bagenu zer gertatuko ote zen? Imajinatzen duzu? Orduan, iruditzen zait gai honetan serioak izan behar garela. Serioak izan behar garela, lana inportantea dela ondo egitea eta hau ez dela bazterrak nahastu edota titularrak lortzeko kontua.
Begira, Gobernua sostengatzen duten taldeak terribleak zarete Orbegozo...
...titularrak lortzeko kontua.
Begira, EAJko, Gobernu sostengatzen duten taldeak terribleak zarete, Orbezgozo jauna, begira, osoko zuzenketa erretiratu duzue, gaur ere azkenak izateko hitza hartzeko, o sea, denetan pentsatzen duzue, nik ere handitan zu bezalakoa izan nahi dut gauza batzuetan, ez guztietan.
Daukazue ohitura ba, hitzekin jolasteko; esan duzu, azkeneko puntua ere babestu zenutela giza baliabide politikena eta zuek babestu zenutela bere eskuz zituen, zuen eskuetan zegoen puntu guztiak babestu zenituztela, hitzekin nola jokatzen duzuen, benetan cachondo batzuk zaretela esango nuke gaia serioa izango ez balitz.
Eta begira, zuen etengabeko joera da pilotak kanpora, ardurak kanpora, erantzukizunetik ihes egin eta beti besteen izena kakaztu, orain Osakidetzako langileekin egin duzuena eta irregulartasunak ere salatu dituztenekin jokatu duzuen bezala, eta horren adibide izan da ere azkena, Jimenez Asensiok bere txostena ekarri zuenean esan, guk txostena ez dugu gure egiten, agian neurri batzuk bai, agian neurri batzuk ez, baina Gobernuari dagokienean berak proposamen ekartzea, taldeak egin behar proposamenak eta Gobernuak entzun eta gero horren arabera jokatuko duela.
Hori da erantzukizuna? Hori da gobernu baten erantzukizuna? Mesedez, zeren iruditzen zait benetan tristea dela, ez.
Begira, iruditzen zait gaurkoan aukera bat galdu dela, aukera bat galdu dela ere herritarren aurrean, Osakidetzako langileen aurrean erakusteko hemen beste era batetara lan egin dela, beste era batetara jokatzen dela eta erakunde sinesgarritasunean urratsa emateko.
Hala ere, guk lanean jarraituko dugu eta ez gara eskuak gurutzatuta egongo, ardura politikogatik, Legebiltzar honek ere ardura duelako...